**สรุปรายการเอกสารสมัครทุนวิจัยมหาบัณฑิต วช. ด้านมนุษยศาสตร์และสังคมศาสตร์ ปีงบประมาณ 2567**

1. หนังสืออนุมัติหัวข้อวิทยานิพนธ์จากต้นสังกัด แนบไฟล์ในระบบ NRIIS และนำส่งให้สำนักประสานงานทางไปรษณีย์ 1 ชุด
2. เอกสารข้อมูลของอาจารย์ที่ปรึกษา (แบบฟอร์ม MA 1) แนบไฟล์ในระบบ NRIIS และนำส่งให้สำนักประสานงานทางไปรษณีย์ 1 ชุด
3. เอกสารข้อมูลของนักศึกษา (แบบฟอร์ม MA 2) แนบไฟล์ในระบบ NRIIS และนำส่งให้สำนักประสานงานทางไปรษณีย์ 1 ชุด
4. บทคัดย่อ (ความยาวไม่เกิน 350 คำ) และเค้าโครงวิทยานิพนธ์ (ความยาวไม่เกิน 20 หน้า รวมบรรณานุกรมและรายการอ้างอิง) ห้ามระบุชื่อ-นามสกุล และสังกัดของผู้สมัครลงในเค้าโครงวิทยานิพนธ์และต้องไม่เป็นบทหนึ่งบทใดของวิทยานิพนธ์ แนบไฟล์ดังกล่าวในระบบ NRIIS และนำส่งให้สำนักประสานงานทางไปรษณีย์ 3 ชุด
5. แนวทางการสังเคราะห์ความสัมพันธ์หัวข้อวิทยานิพนธ์เข้ากับประเด็นสมัครทุนประจำปีงบประมาณ 2567 ความยาวไม่เกิน 10 หน้า ในกรณีผู้สมัครแบบกลุ่ม นักศึกษาในกลุ่มต้องร่วมกันเขียนแนวทางการสังเคราะห์เพียง 1 ฉบับเท่านั้น ห้ามระบุชื่อ-นามสกุล และสังกัดของผู้สมัครลงในแนวทางการสังเคราะห์ แนบไฟล์ดังกล่าวในระบบ NRIIS และนำส่งให้สำนักประสานงานทางไปรษณีย์ 3 ชุด

เมื่อยื่นข้อเสนอโครงการในระบบ NRIIS และคลิกนำส่งข้อเสนอโครงการแล้ว ขอให้ผู้สมัครนำส่งเอกสารรายการที่ 1-5 ในรูปแบบ hard copy ตามจำนวนที่ระบุไว้ข้างต้น ให้สำนักประสานงานโครงการทุนวิจัยมหาบัณฑิตฯ ด้วยบริการของ “บริษัทไปรษณีย์ไทย” เท่านั้น ตามที่อยู่

**โครงการทุนวิจัยมหาบัณฑิต วช. ด้านมนุษยศาสตร์และสังคมศาสตร์**

**ห้อง 813 อาคารมหาจักรีสิรินธร คณะอักษรศาสตร์ จุฬาลงกรณ์มหาวิทยาลัย**

**ถนนพญาไท แขวงวังใหม่ เขตปทุมวัน กรุงเทพฯ 10330**

**(วงเล็บมุมซองว่า เอกสารสมัครทุนมหาบัณฑิต วช. ปี 2567)**

**หมายเหตุ**: **การนำส่งเอกสารทางไปรษณีย์ให้สำนักประสานงานฯ จะพิจารณาเอกสารที่นำส่งและประทับตราของบริษัทไปรษณีย์ไทยภายในวันที่ 15 ธันวาคม 2566 ซึ่งเป็นวันสุดท้ายของการสมัครทุนมหาบัณฑิตเท่านั้น ขอให้นำส่งเอกสารด้วยบริการของไปรษณีย์ไทย แบบ EMS เท่านั้น เพื่อความรวดเร็วของการพิจารณาทุนในขั้นต่อไป และเอกสารสมัครทุนจะต้องจัดส่งถึงห้องสำนักประสานงานโครงการฯ ภายในวันที่ 20 ธันวาคม 2566**